text: Fa pocs dies vam anar a Vic, i passejant pel casc antic vam veure La Cova de la Cinglera. La gana ens va convidar a passar-hi. Ja des del primer moment vam tenir un tracte molt agradable que ens va fer sentir com a casa. Vam asseure'ns en un dels bonics i petits menjadors, en el qual vam estar molt a gust i molt ben atesos. El plat que més em va impressionar va ser el bacallà amb alioli suau. La veritat és que vam sortir del restaurant i de Vic amb la panxa plena, molt satisfets i amb bon gust al paladar. 